PLANINSKO DRUŠTVO CELJE MATICA                                                          Celje, 04.06.2008

ODSEK ZA POHODNIŠTVO, STANETOVA 20, SI-3000 CELJE

TEL. 03 492 4850, 051 338 358

VSA POTA VODIJO NA KOROŠICO

ALI

VABILO NA 6. KOCBEKOV POHOD

LASTOVEC,  1841 m, 

V SOBOTO, 14. JUNIJA 2008

V ALPAH BI LE S TEŽAVO ŠE KJE V NAŠLI AMFITEATER,

KOT GA OBČUDUJEMO OB VZNOŽJU PRISOJNIH  STRMALI OJSTRICE.

KOCBEKOV PLANINSKI DOM NA KOROŠICI STOJI NA TEM MESTU

IN OD DALEČ JE VIDETI KOT ENA OD VELIKANSKIH SKAL,

KI SO SE TJA OB PODORU PRIVALILE Z BLIŽNJEGA DEDCA.

PRIMERJAVA ŠE BOLJ USTREZA PO OBNOVI V LETU 2007,

KO JE DO IZRAZA SPET PRIŠLO NJEGOVO POMLAJENO KAMNITO OBLIČJE.

PLANINSKA ZGODOVINA KOROŠICE SEGA SICER ŽE V DAVNO LETO 1876,

KO SO NA ROBU ZELENE RAVNICE SREDI MORJA PREPADNIH PEČI

NA SEDLU MED DEDCEM IN JUŽNIM GREBENOM OJSTRICE ODPRLI PRVO ZAVETIŠČE.

Z VSEH ŠTIRIH STRANI NEBA VODIJO NA KOROŠICO PLANINSKE POTI.

LETOS BOMO Z JOŽETOM IN ALEŠEM IZBRALI  STEZO,

KI JE PO NJEJ HODIL IN O NJEJ PISAL FRAN KOCBEK, 1863 – 1930,

PRVI NAČELNIK SAVINJSKE PODRUŽNICE SLOVENSKEGA PLANINSKEGA DRUŠTVA.

AVTOBUSEN PREVOZ NAM OMOGOČA TUDI IZBIRO DRUGE, KRAJŠE POTI! 

S POSTAJALIŠČA PRED PARKIRNO STAVBO OB LJUBLJANSKI CESTI 

SE Z NAROČENIM AVTOBUSOM ODPELJEMO ZJUTRAJ OB ŠESTIH, 6.00,

OB SAVINJI NAVZGOR V LUČE IN OB LUČNICI V PODVOLOVLJEK, 586 m,

KJER SE OB SPOMENIKU NA ZAČETKU SOTESKE LUČKE BELE ZAČNE NAŠA POT.

FRAN KOCBEK SE JE IZ GORNJEGA GRADA ČEZ ROGATEC DO SEM ŽE KAR NAHODIL!

GOZDNA CESTA PO SOTESKI MED VELIKO PLANINO IN DLESKOVŠKO PLANOTO

SE VZPNE MIMO SEDMIH DOVNIKOV STUDENCEV IN PARTIZANSKE BOLNICE, 980 m.

MALCE VIŠE POGLEDAMO, KAKŠNA NARAVNA POSEBNOST NEKI SE KUHA V LONCU.

ŽAL JE CESTA ODRINILA ŽEGNANI STUDENEC, 

KI GA OMENJA KOCBEK: TA VODICA JE ČISTA KOT RIBJE OKO IN MRZLA KOT LED…
ZA LONCEM, 1080 m,

SE ZAČENJA OZNAČENA STEZA NA OPUŠČENO PLANINO ŠIBJE, 1210 m.

NA JASI SREDI ŠIBJA SE V DESNO NAVZGOR ODCEPI LOVSKA POT NA GROFOV ŠTANT.

NAD NJIM SE KMALU ZDRUŽI S POTJO,

KI S STARIH STAL POD STRMIMI ZAHODNIMI STENAMI LASTOVCA 

PELJE NA PLANINO  PODVEŽAK. MI SE JE DRŽIMO LE DO ROBA, okoli 1650 m, 

NATO PA SE PO JUŽNEM GREBENU POVZPNEMO NA SAM LASTOVEC, 1841 m.

VZPON NA SEVER NADALJUJEMO ČEZ DESKO, 1970 m, ŠE NA TOLSTI VRH, 1986 m.

SESTOPIMO K IDILIČNEMU VODOTOČNEMU JEZERU, 1840 m,

NAJVEČJEMU V VSEH GRINTAVCIH NAVZLIC SKROMNI POVRŠINI 2 ara IN GLOBINI 1 m. 

OD TAM PO OZNAČENI POTI ČEZ PRAG, 1910 m, NA DAN 6. KOCBEKOVEGA POHODA 

OBIŠČEMO KOCBEKOV DOM NA KOROŠICI, 1808 m.

ALI SE PO VSEM TEM ODLOČIMO ZA VZPON NA OJSTRICO, 2350 m,

ALI LE S SEDELCA, 1900 m, STOPIMO NA MALO OJSTRICO, 2017 m, ALI PA SE VRNEMO,

JE ODVISNO OD ŽELJA UDELEŽENCEV, PRIMERNE OPREME, RAZMER IN ČASA.

VRAČAMO SE LAHKO ČEZ MOLIČKO PLANINO, 1775 m,

MIMO OBNOVLJENE KAPELE SV.CIRILA IN METODA PA KOCBEKOVEGA ZAVETIŠČA.
POHOD SKLENEMO PRI MLINARJU NA PLANICI, 1087 m,

NAZAJ GREDE OBIŠČEMO V GORNJEM  GRADU 

POSLEDNJI DOM FRANA KOCBEKA IN ZORANA TRATNIKA. DOMA BOMO PRI SVETLEM.

ORGANIZIRAN PREVOZ IN POHOD JE KOT OBIČAJNO 

MOŽEN TUDI ČEZ PLANINO PODVEŽAK NA KOROŠICO.

ZA POHOD SE PRIJAVIMO V DRUŠTVENI PISARNI NA STANETOVI 20.

PRISPEVEK ZA NAROČENI AVTOBUSNI PREVOZ JE 12,00 evrov.

                                           DOBER DAN NA KOROŠICI                              

